|  |  |
| --- | --- |
| ชื่อผลงาน | รายงานการพัฒนาชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 |
| ผู้วิจัย | นายสาโรจน์ เดชนครินทร์ |
| ปีที่ทำการวิจัย | ปีการศึกษา 2560 |

**บทคัดย่อ**

รายงานการพัฒนาชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 โรงเรียนเทศบาลบ้านท้ายช้าง สังกัดเทศบาลเมืองพังงา เป็นการวิจัยเชิงทดลอง (Experimental Research) ใช้แบบแผนการทดลองกลุ่มเดียว มีการวัดก่อนและหลังการทดลอง (One group pretest – posttest design) มีวัตถุประสงค์เพื่อ 1) สร้างและพัฒนาชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 ให้มีประสิทธิภาพตามเกณฑ์มาตรฐาน 80/80 2) ศึกษาผลสัมฤทธิ์ทางการเรียนของนักเรียน หลังเรียนด้วยชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 3) ศึกษาความคิดเห็นของนักเรียนเกี่ยวกับการเสริมสร้างคุณลักษณะอยู่อย่างพอเพียง จากการประเมินตนเองด้วยแบบประเมินการเสริมสร้างคุณลักษณะอยู่อย่างพอเพียง หลังเรียนด้วยชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1และ 4) ศึกษาความคิดเห็นของนักเรียนเกี่ยวกับชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 กลุ่มตัวอย่างคือ นักเรียนชั้นมัธยมศึกษาปีที่ 1 โรงเรียนเทศบาลบ้านท้ายช้าง สังกัดเทศบาลเมืองพังงา จังหวัดพังงา จำนวน 61 คน เลือกด้วยวิธีสุ่มตัวอย่างแบบหลายขั้นตอน เครื่องมือที่ใช้ในการวิจัยประกอบด้วย 1) ชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 2) แบบทดสอบก่อนเรียนและหลังเรียน เป็นแบบทดสอบคู่ขนานชนิดปรนัย 4 ตัวเลือก 3)แบบประเมินตนเองเกี่ยวกับการเสริมสร้างคุณลักษณะอยู่อย่างพอเพียง หลังเรียนด้วยชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 เป็นแบบมาตราส่วนประมาณค่า (Rating scale) และ 4) แบบสอบถามความคิดเห็นของนักเรียนเกี่ยวกับชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 ลักษณะเป็นแบบมาตราส่วนประมาณค่า (Rating scale) การวิเคราะห์ข้อมูลใช้ค่าเฉลี่ย () ส่วนเบี่ยงเบนมาตรฐาน (S.D.) และค่า t-test

ผลการวิจัยพบว่า

1. ชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียง ของนักเรียนชั้นมัธยมศึกษาปีที่ 1 จำนวน 5 เรื่อง ประกอบด้วย

เรื่องที่ 1 ศึกษาหลักการ

เรื่องที่ 2 มองผ่านตัวตน

เรื่องที่ 3 ฝึกฝนสร้างความถนัด

เรื่องที่ 4 สรุปชัดเขียนรายงาน

เรื่องที่ 5 เล่าขานข้อค้นพบ

มีประสิทธิภาพ  เท่ากับ 81.77/81.31

2. ผลสัมฤทธิ์ทางการเรียนของนักเรียน หลังเรียนด้วยชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียงของนักเรียนชั้นมัธยมศึกษาปีที่ 1 สูงกว่าก่อนเรียนอย่างมีนัยสำคัญทางสถิติที่ระดับ .01

3. นักเรียนมีความคิดเห็นเกี่ยวกับการเสริมสร้างคุณลักษณะอยู่อย่างพอเพียง จากการประเมินตนเองด้วยแบบประเมินการเสริมสร้างคุณลักษณะอยู่อย่างพอเพียง หลังเรียนด้วยชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียงของนักเรียนชั้นมัธยมศึกษาปีที่ 1 เฉลี่ยโดยรวมอยู่ในระดับปฏิบัติมาก

4. นักเรียนมีความคิดเห็นของเกี่ยวกับชุดกิจกรรมการเรียนรู้โครงงานอาชีพ เพื่อเสริมสร้างคุณลักษณะอยู่อย่างพอเพียงของนักเรียนชั้นมัธยมศึกษาปีที่ 1 เฉลี่ยโดยรวมอยู่ในระดับเห็นด้วยมาก